(1625) MEt lof en danc laet ons voor Godt bereyt Verschynen , hem te loven en te prysen , Die ons deur sijn groote barmherticheyt Sijn goetheyt end vrientlijcheyt gaet bewysen En ons beroept totten Hemelschen rijck , Om eeuwelijck met hem te verjolysen .Alle misdaet vergheeft hy ons ghelijck En schelt ons quijt die veelheyt onser zonden Om ons hulp te betoonen doet hy blijck , Want hy heelt onse vuyl stinckende wonden Maeckt die onreyn zijn , suyver wit als snee Wie mach zijn goetheyt nu genoech verconden .Tot onser baet , gheeft hy ons synen vree Die ons deur Iesum Christum is verworven Doen hy een offerhande voor ons dee , En is vol smerten aen het cruys ghestorven Op dat wy vreed ' souden hebben bequaem Die wy waren door zonde gantsch bedorven .